ÚRAD VLÁDY SLOVENSKEJ REPUBLIKY
                  Sekcia vládnej legislatívy

                                                                                                      Na rokovanie vlády SR
                                                                                                      Dňa  29. januára 2003
                                                                                                      K materiálu č. 273/2003
                                                                                                      K bodu č. 4

S T A N O V I S K O

k novému zneniu návrhu na uzavretie Dohody medzi vládou Slovenskej republiky a vládou Talianskej republiky o leteckých dopravných službách

I.

      Návrh na uzavretie Dohody medzi vládou Slovenskej republiky a vládou Talianskej republiky o leteckých dopravných službách  predložil na rokovanie vlády Slovenskej republiky  minister dopravy, pôšt a telekomunikácií Slovenskej republiky Pavol Prokopovič v novom znení.

II.

      Účelom dohody je vytvoriť právny rámec pre vykonávanie pravidelnej leteckej dopravy medzi štátmi zmluvných strán  nad ich územím lietadlami leteckých spoločností štátu druhej zmluvnej strany.

III.

      Dohoda je bilaterálnou medzinárodnou zmluvou prezidentskej povahy, ktorá priamo zakladá práva alebo povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky v zmysle čl. 7 ods. 4 Ústavy SR. Na jej vykonanie nie je potrebný zákon a má prednosť pred zákonmi SR v zmysle čl. 7 ods. 5 Ústavy SR.  

IV.

      Legislatívna rada vlády Slovenskej republiky prerokovala predložený návrh na uzavretie Dohody medzi vládou Slovenskej republiky a vládou Talianskej republiky o leteckých dopravných službách  na svojom zasadaní dňa 17. decembra 2002 a tento odporučila vláde Slovenskej republiky s pripomienkami schváliť.

V.

      Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády boli do predloženého materiálu zapracované. Preto odporúča vláde Slovenskej republiky návrh na uzavretie Dohody medzi vládou Slovenskej republiky a vládou Talianskej republiky o leteckých dopravných službách   v predloženom znení  s c h v á l i ť.

V Bratislave 24. januára 2003
Vypracoval: Pavel  K a n k a

                                                                                Štefan  G r m a n
                                                                                generálny riaditeľ
                                                                          sekcie vládnej legislatívy